מרקוס רוגן

מרקוס אנטוניוס רוגן (בגרמנית: Markus Antonius Rogan; נולד ב-4 במאי 1982) הוא שחיין עבר אוסטרי. הוא סגן אלוף אוליממפי (אתונה 2004) פעמיים סגן אלוף עולם (פוקוקה 2001 ומונטריאול 2005), אלוף עולם (בריכת 25 מטר) (מנצ'סטר 2008), פעמיים אלוף אירופה (מדריד 2004 ואיינדהובן 2008), אלוף האוניברסיאדה (בנגקוק 2007) ושיאן עולם בבריכת 25 מטר במשחה ל-200 מטר גב. נוסף לזה הוא סגן אלוף אולימפי (אתונה 2004), סגן אלוף עולם בבריכת 25 מטר (שנגחאי 2006) אלוף אירופה (איינדהובן 2008) במשחה ל-100 מטר גב. זכה לכבוד לשאת את דגל אוסטריה בטקס הפתיחה באולימפיאדת לונדון (2012). שימש כמאמן המנטלי של נבחרת ישראל בכדורגל. רוגן נולד וגדל בווינה. בהיותו נער הוא נסע ללמוד ולהתאמן בתיכון מונט ורנון בווירג'יניה. בשנים 2000 ועד 2004 הוא למד כלכלה ויחסים בינלאומיים באוניברסיטת סטנפורד. באולימפיאדת סידני (2000) סיים רוגן במקום 27 במשחה ל-200 מטר גב בתוצאה של 2:02.84 דקות ובמקום 33 במשחה ל-100 מטר גב בתוצאה של 57.35 שניות. באליפות העולם שנערכה בפוקוקה, יפן בשנת 2001 זכה רוגן במדליית כסף במשחה ל-200 מטר גב בתוצאה של 1:58.07 דקות, אחרי ארון פירסול מארצות הברית (1:57.13 דקות) ולפני אורן ארנארסון מאיסלנד (1:58.37 דקות). נוסף לכך, הוא סיים במקום חמישי במשחה ל-100 מטר גב בתוצאה של 55.23 שניות. באליפות העולם שנערכה בברצלונה, ספרד בשנת 2003 הוא סיים במקום חמישי במשחה ל-100 מטר גב בתוצאה של 54.53 שניות ובמקום 11 במשחה ל-200 מטר גב בתוצאה של 1:59.29 דקות. באליפות אירופה שנערכה במדריד, ספרד בתחילת מאי 2004 הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר גב בתוצאה של 1:57.58 דקות, לפני רזבאן פלוראה מרומניה (1:58.00 דקות) וסימון דופור מצרפת (1:58.54 דקות) ובמשחה ל-200 מטר מעורב אישי בתוצאה של 1:59,79 דקות, לפני יאני סייבינן מפינלנד (2:00.43 דקות) ומאסימיליאנו רוסולינו מאיטליה (2:00.53 דקות) ומדליית כסף במשחה ל-100 מטר גב בתוצאה של 55.27 שניות, מאית השנייה אחרי לסלו צ'ה מהונגריה (55.26 שניות) ולפני שטב תלוקה גרמניה (55.39 שניות). שלושה חודשים לאחר מכן, באולימפיאדת אתונה (2004) זכה רוגן בשתי מדליות כסף, במשחה ל-100 מטר גב בתוצאה של 54.35 שניות, אחרי ארון פירסול (54.06 שניות) ולפני טומומי מוריטה מיפן (54.36 שניות) ובמשחה ל-200 מטר גב בתוצאה של 1:57.35 דקות, אחרי ארון פירסול שקבע שיא אולימפי חדש של 1:54.95 דקות ולפני רזבאן פלוראה (1:57.56 דקות). באליפות העולם שנערכה במונטריאול, קנדה בשנת 2005 הוא זכה במדליית כסף במשחה ל-200 מטר גב בתוצאה של 1:56.63 דקות, אחרי ארון פירסול שקבע שיא עולם חדש של 1:54.66 דקות ולפני ריאן לוכטה מארצות הברית (1:57.00 דקות). נוסף לכך, הוא סיים במקום שביעי במשחה ל-100 מטר גב בתוצאה של 54.81 שניות. באליפות אירופה (בריכת 25 מטר) שנערכה בטרייסטה, איטליה ב-8 בדצמבר אותה שנה הוא זכה במדליית זהב במשחה ל-200 מטר גב בשיא עולם חדש של 1:50.43 דקות, שיפור לשיא בן השנה וחודשיים של ארון פירסול (1:50.52 דקות), שיא זה החזיק מעמד כ-4 חודשים ונשבר על ידי ריאן לוכטה (1:49.05 דקות). באליפות העולם שנערכה במלבורן, אוסטרליה בסוף מרץ 2007 הוא זכה במדליית ארד במשחה ל-200 מטר גב בתוצאה של 1:56.02 דקות, אחרי ריאן לוכטה שקבע שיא עולם חדש של 1:54.32 דקות וארון פירסול 1:54.80 דקות. נוסף לכך, הוא סיים במקום חמישי במשחה ל-100 מטר גב בתוצאה של 53.78 שניות. באוניברסיאדה שנערכה בבנגקוק, תאילנד בתחילת אוגוסט אותה שנה הוא זכה בשתי מדליות, זהב וכסף. מדליית זהב במשחה ל-200 מטר גב בשיא משחקים חדש של 1:56.66 דקות ובמדליית כסף במשחה ל-100 מטר גב בתוצאה של 54.27 שניות. באליפות אירופה שנערכה באיינדהובן, הולנד במרץ 2008 הוא זכה בשתי מדליות זהב, במשחה ל-100 מטר גב בתוצאה של 54.03 שניות ובמשחה ל-200 מטר גב בתוצאה של 1:55.85 דקות. חודש לאחר מכן, באליפות העולם (בריכת 25 מטר) שנערכה במנצ'סטר, אנגליה ב-13 באפריל אותה שנה הוא זכה במדליית זהב במשחה ל-200 מטר גב בשיא עולם חדש של 1:47.84 דקות, לפני ראיין לוכטה (1:47.91 דקות) וסטניסלב דונץ מרוסיה (1:50.45 דקות), שיפור לשיא בן השנתיים של ראיין לוכטה (1:49.05 דקות). שיאו זה החזיק מעמד כשנה ושבעה חודשים ונשבר על ידי ג'ורג' דו ראנד מדרום אפריקה (1:47.08 דקות) באולימפיאדת בייג'ינג (2008) שנערכה באוגוסט סיים רוגן במקום רביעי במשחה ל-200 מטר גב בשיא אוסטריה חדש של 1:55.49 דקות ופעמיים במקום תשיעי במשחה ל-100 מטר גב בתוצאה של 53.80 שניות ובכך לא הצליח להגן על תואריו ובמשחה שליחים 4x200 מטר בתוצאה של 7:11.45 דקות, כשחיין רביעי הוא קבע ב"זינוק שליחים" תוצאה של 1:46.80 דקות. באליפות העולם שנערכה ברומא, איטליה בשנת 2009 הוא סיים במקום 11 במשחה ל-100 מטר גב בתוצאה של 53.40 שניות ובמקום 33 במשחה ל-50 מטר גב בתוצאה של 25.59 שניות. באליפות העולם שנערכה בשנגחאי, סין בשנת 2011 הוא סיים במקום חמישי במשחה ל-200 מטר מעורב אישי בתוצאה של 1:58.14 דקות, בשבל חצי הגמר האו קבע שיא אוסטריה חדש של 1:57.74 דקות. נוסף לכך, הוא סיים במקום תשיעי במשחה שליחים 4x200 מטר חופשי בתוצאה של 7:13.34 דקות ובמקום 21 במשחה ל-200 מטר חופשי בתוצאה של 1:48.82 דקות. באולימפיאדת לונדון (2012) הוא זכה לשאת דגל אוסטריה בטקס הפתיחה. במשחקים עצמם הוא סיים במקום 16 במשחה ל-200 מטר מעורב אישי לאחר שנפסל בשלב חצי הגמר. בשלב המוקדמות הוא קבע תוצאה של 1:58.66 דקות ועלה מהמקום השמיני לשלב חצי הגמר. נוסף לכך, הוא סיים במקום 16 במשחה שליחים 4x200 מטר חופשי בתוצאה של 7:17.94 דקות, כשחיין רביעי הוא שחה ב"זינוק שליחים" תוצאה של 1:48.13 דקות. מרקוס נשוי לליאן קוב, מנהלת שיווק יהודייה ילידת דרום אפריקה. לפני נישואיהם הוא התגייר. לזוג שני ילדים והם התגוררו בלוס אנג'לס, קליפורניה. במכביה העשרים שנערכה בשנת 2017 הוא זכה לשאת דגל אוסטריה בטקס הפתיחה. במרץ 2019 הזמין וילי רוטנשטיינר את רוגן להיות המאמן המנטלי של נבחרת ישראל בכדורגל. באוקטובר 2020 הוא יצא בחשאי מישראל, לאחר שנמצא חיובי ל-COVID-19 ובכך עבר על החוק וגרם לפיטוריו המיידים מתפקידו זה. בשנת 2004 זכה רוגן בתואר ספורטאי השנה באוסטריה. 100 מטר גב : 53.33 שנית (2009), שיא אוסטריה 200 מטר גב: 1:55.49 דקות (2008), שיא אוסטריה 200 מעורב אישי: 1:57.74 דקות (2011), שיא אוסטריה 50 מטר גב: 23.98 שניות (2009), שיא אוסטריה 100 מטר גב : 50.20 שנית (2009), שיא אוסטריה 200 מטר גב: 1:47.64 דקות (2009), שיא אוסטריה, שיא עולם בעבר 200 מעורב אישי: 1:51.72 דקות (2009), שיא אוסטריה התפתחות שיא העולם במשחה ל-200 מטר גב מדיה וקבצים בנושא מרקוס רוגן בוויקישיתוף אתר האינטרנט הרשמי של מרקוס רוגן (באנגלית ובגרמנית) מרקוס רוגן, באתר olympedia.org מרקוס רוגן, באתר Swimrankings